Na temelju članka 75. Zakona o sportu (“Narodne novine”, broj 141/22) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na sjednici od 2023. godine, donosi

**O D L U K U**

**o izmjenama i dopunama Programa javnih potreba u sportu**

**Grada Šibenika za 2023. godinu**

**I.**

 U Programu javnih potreba u sportu Grada Šibenika za 2023. godinu („Službeni glasnik Grada Šibenika“, broj 12/22):

1. U glavi I. iznos „2.441.162 EUR“ mijenja se u iznos „2.581.062,00 EUR““;
2. U glavi III. mijenja se i dopunjuje:
3. u točki 2. Održavanje i izgradnja sportskih objekata iznos „1.562.644 EUR“ mijenja se u

 iznos „1.702.544,00 EUR“.

1. u istoj točki u podtočki 2.1. Održavanje i izgradnja sportskih objekata iznos od

 „1.264.644 EUR“ mijenja se u iznos „1.296.544,00 EUR“;

1. u istoj točki u podtočki 2.4. Uređenje vanjskog igrališta Miminac iznos od „66.000 EUR“

 mijenja se u iznos „74.000,00 EUR“;

1. u istoj točki iza podtočke 2.4. Uređenje vanjskog igrališta Miminac dodaje se nova

 podtočka koja glasi:

* „2.5. Rekonstrukcija stadiona Šubićevac…………………………………100.000,00 EUR“.

**II.**

 Ova Odluka stupa na snagu dan nakon objave u „Službenom glasniku Grada Šibenika“.

Klasa: 620-01/22-01/03

Urbroj: 2182-1-05/1-23-

Šibenik,

GRADSKO VIJEĆE GRADA ŠIBENIKA

 PREDSJEDNIK

 dr.sc.Dragan Zlatović

Dostaviti:

1. „Službeni glasnik Grada Šibenika“

2. Upravni odjel za društvene djelatnosti – ovdje

3. Upravni odjel za financije – ovdje

4. Zajednica sportova Grada Šibenika

5. J.U.Športski objekti Šibenik

6. Arhiv – ovdje

**O b r a z l o ž e nj e**

 Gradsko vijeće Grada Šibenika na 12. sjednici od 19. prosinca 2022. godine donijelo je Program javnih potreba u sportu Grada Šibenika za 2023. godinu (“Službeni glasnik Grada Šibenika“, broj 12/22).

 Prijedlog Odluke o izmjenama i dopunama Programa javnih potreba u sportu Grada Šibenika za 2023. godinu utvrđen je u skladu s Prijedlogom izmjena i dopuna Proračuna Grada Šibenika za 2023. godinu i projekcija za 2024. i 2025. godinu.

Predloženim izmjenama i dopunama u Programu javnih potreba u sportu Grada Šibenika za 2023. godinu sveukupno planirana sredstva od 2.441.162,00 EUR povećavaju se na iznos od 2.581.062,00 EUR, što je povećanje u sveukupnom iznosu od 139.900,00 EUR.

Iskazano povećanje odnosi se na aktivnost Održavanja i izgradnje sportskih objekata unutar ovog Programa, a odnosi se na:

a) povećanje od 31.900,00 EUR u Aktivnosti održavanja i izgradnje sportskih objekata pod upravljanjem Javne ustanove „Športski objekti Šibenik“ sukladno iskazanim planom ustanove, koje se odnosi na rashode poslovanja i rashode za nabavu nefinancijske imovine. Povećanje se odnosi na pojedinačnim kontima *rashoda za zaposlene* (koja uključuju otpremnine za odlazak u mirovinu, prigodne nagrade, pomoći djelatnicima u slučaju bolovanja i smrti u iznosu); kontu *uredskog materijala i ostalih materijalnih rashoda* (zbog povećanja cijena materijala za čišćenje i održavanje, a nakon provedenih postupaka nabave); *kontu intelektualnih i osobnih usluga* (zbog neplanirane potrebe za izradom Izvedbenog projekta s pripadajućim troškovnikom za sanaciju krovne hidroizolacije ravnog dijela krova zatvorenog bazena u Crnici); kontu *računalnih usluga* (zbog povećanja cijene usluga hostinga i održavanja web stranice); *kontu ostalih usluga* (zbog interventne rekonstrukcije i zamjene oštećenih i dotrajalih panoa na teniskim terenima na Šubićevcu, te zbog povećanja cijene usluge čuvanja otvorenog bazena u Crnici); i na kontu *financijskih rashoda* (trošak zateznih kamata);

b) povećanje od 8.000,00 EUR u Aktivnosti uređenja vanjskog igrališta Miminac iskazano je sukladno dinamici izvršenja u ovom proračunskom razdoblju i ugovorenom iznosu s odabranim izvođačem radova uređenja igrališta i troškovima nadzora, a nakon provedenog postupka jednostavne nabave;

c) u Aktivnosti rekonstrukcije stadiona Šubićevac planirani iznos od 100.000,00 EUR odnosi se na troškove izrade Idejnog projekta i ostale projektne dokumentacije uređenja stadiona.

 U skladu s navedenim, predložene su ove izmjene i dopune Programa.